
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2022. gada 13. septembra noteikumos Nr. 577 "Latvijas Atveseļošanas un noturības mehānisma plāna 2. komponentes "Digitālā transformācija" 2.2. reformu un investīciju virziena "Uzņēmumu digitālā transformācija un inovācijas" 2.2.1.r. "Uzņēmējdarbības digitālās transformācijas pilna cikla atbalsta izveide ar reģionālo tvērumu" 2.2.1.1.i.  investīcijas "Atbalsts Digitālo inovāciju centru un reģionālo kontaktpunktu izveidei" īstenošanas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
-
1.2. Mērķis
Mērķa apraksts
Nodrošināt iespēju piešķirt noteikumos paredzēto de minimis atbalstu par attiecināmajām izmaksām, kas tiek izvērtētas projekta noslēguma progresa pārskata pārbaudes ietvaros, saskaņojot lēmuma pieņemšanas termiņu ar CFLA nepieciešamo laiku noslēguma progresa pārskata izvērtēšanai, kā arī novērst redakcionālu neprecizitāti noteikumos ietvertajās atsaucēs, nodrošinot korektu un nepārprotamu tiesību normu piemērošanu.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Atbilstoši Ministru kabineta 2022. gada 13. septembra noteikumu Nr. 577 "Latvijas Atveseļošanas un noturības mehānisma plāna 2. komponentes "Digitālā transformācija" 2.2. reformu un investīciju virziena "Uzņēmumu digitālā transformācija un inovācijas" 2.2.1.r. "Uzņēmējdarbības digitālās transformācijas pilna cikla atbalsta izveide ar reģionālo tvērumu" 2.2.1.1.i. investīcijas "Atbalsts Digitālo inovāciju centru un reģionālo kontaktpunktu izveidei" īstenošanas noteikumu" (turpmāk – Noteikumi) 34.² punktam gadījumā, ja Eiropas digitālās inovācijas centrs (turpmāk – EDIC) nav pagarinājis līgumu ar Eiropas Komisiju programmas "Digitālā Eiropa" ietvaros, Centrālā finanšu un līgumu aģentūra (turpmāk – CFLA) var piešķirt de minimis atbalstu Noteikumu 31. punktā minēto izmaksu segšanai. Savukārt 34.⁴ punkts paredz de minimis atbalsta piemērošanu gadījumos, kad minētajām izmaksām nav iespējams piemērot Komisijas Regulas Nr. 651/2014 27. panta nosacījumus.

Vienlaikus Noteikumu 65. punkts paredz, ka gadījumos, kas noteikti Noteikumu 34.² un 34.⁴ punktā, CFLA lēmumu par komercdarbības atbalsta piešķiršanu var pieņemt saskaņā ar Komisijas Regulu (ES) 2023/2831 līdz minētās regulas darbības beigām, bet ne vēlāk kā līdz 2026. gada 30. jūnijam.

Tādējādi Noteikumi paredz iespēju piešķirt de minimis atbalstu Noteikumu 31. punktā minētajām izmaksām, kas radušās pēc EDIC līguma ar Eiropas Komisiju beigām, tostarp izmaksām, kas radušās līdz 2026. gada 30. jūnijam. Tomēr CFLA lēmuma pieņemšanas termiņš par de minimis atbalsta piešķiršanu beidzas pirms noslēguma progresa pārskata izvērtēšanas pabeigšanas. Atbilstoši Eiropas Parlamenta un Padomes 2021. gada 12. februāra Regulai (ES) 2021/241, ar ko izveido Atveseļošanas un noturības mehānismu projektu izdevumu veikšanas un investīciju ieviešanas termiņš ir noteikts līdz 2026. gada 31. augustam.
Problēmas un risinājumi
Problēmas apraksts
Spēkā esošais regulējums paredz iespēju piešķirt de minimis atbalstu Noteikumu 31. punktā minētajām izmaksām, kas radušās pēc EDIC līguma ar Eiropas Komisiju par programmas "Digitālā Eiropa" finansējuma piešķiršanu beigām. Tomēr CFLA lēmuma pieņemšanas termiņš par de minimis atbalsta piešķiršanu beidzas 2026. gada 30. jūnijā, lai gan minēto izmaksu izvērtēšana notiek noslēguma progresa pārskata pārbaudes ietvaros pēc Noteikumos noteiktā de minimis atbalsta piešķiršanas lēmuma termiņa. Līdz ar to CFLA nav iespējams pieņemt lēmumu par de minimis atbalsta piešķiršanu vienlaikus ar noslēguma progresa pārskata pārbaudi, kuras ietvaros tiek izvērtētas attiecīgās izmaksas.

Vienlaikus nepieciešams tehniski precizēt noteikumu 34.5 punktā ietverto atsauci, jo minētajā punktā spēkā esošā atsauce uz noteikumu 57.1 punktu attiecas uz atbalstu, kas tiek piešķirts saskaņā ar Komisijas Regulu Nr. 651/2014, savukārt noteikumu 34.5 punktā regulētais de minimis atbalsts tiek sniegts saskaņā ar Komisijas Regulu Nr. 2023/2831 par de minimis atbalstu.
Risinājuma apraksts
Lai nodrošinātu Noteikumu 31. punktā minēto izmaksu attiecināšanu noslēguma progresa pārskata pārbaudes laikā līdz 2026. gada 31. augustam, nepieciešams precizēt Noteikumu 65. punktu, paredzot, ka CFLA lēmumu par de minimis atbalsta piešķiršanu var pieņemt līdz 2026. gada 31. augustam. Ja līdz 2026. gada 30. jūnijam netiek pieņemts CFLA lēmums par de minimis atbalsta piešķiršanu, gala labuma guvējam nav iespējams saņemt Noteikumos paredzēto de minimis atbalstu.
Minētais grozījums ir tehnisks precizējums, kura mērķis ir nodrošināt noteikumu piemērošanas loģisku un pilnīgu darbību, ņemot vērā laiku, kas nepieciešams CFLA noslēguma progresa pārskatu izvērtēšanai un lēmuma pieņemšanai. Grozījums nerada jaunas tiesības vai pienākumus un nemaina atbalsta saturu vai apmēru, bet novērš situāciju, kurā atbalsta saņemšanas termiņš iestātos pirms noslēguma progresa pārskata izvērtēšanas pabeigšanas.
Noteikumi neietekmē investīcijas kopējo Atveseļošanas fonda finansējuma apmēru, kā arī nemaina investīcijas īstenošanas pamatnosacījumus. Līgums par investīcijas projekta īstenošanu ir noslēgts par kopējo investīcijai piešķirto Atveseļošanas fonda finansējumu, līdz ar to saistībā ar Noteikumos paredzētajiem grozījumiem nav nepieciešams veikt grozījumus līgumā par investīcijas projekta īstenošanu.

Vienlaikus ar Noteikumos paredzētajiem grozījumiem tiek novērsta arī redakcionāla neprecizitāte noteikumu 34.5 punktā, aizstājot atsauci uz noteikumu 57.1 punktu ar atsauci uz noteikumu 57.2 punktu, kas reglamentē de minimis atbalsta piemērošanu saskaņā ar Komisijas 2023. gada 13. decembra Regulu Nr. 2023/2831.
Precizējums ir tehnisks un tā mērķis ir labot redakcionālu kļūdu, nodrošinot saskaņotas atsauces noteikumu ietvaros. Precizējumam nav ietekmes uz regulējuma saturu pēc būtības.

Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Grozījumi paredz lēmuma pieņemšanas termiņa precizēšanu de minimis atbalstam.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
-
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
-
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
-
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Nē
5.2. Citas starptautiskās saistības
Vai ir attiecināms?
Nē
5.3. Cita informācija
Apraksts
Tiesību akta projekts ir saderīgs ar Latvijas Republikas starptautiskajām saistībām un Eiropas Savienības valsts atbalsta regulējumu. Ar tiesību akta projektu tiek precizēts termiņš, līdz kuram CFLA var pieņemt lēmumu par komercdarbības atbalsta piešķiršanu gadījumos, kad atbalsts tiek sniegts saskaņā ar Komisijas Regulu (ES) Nr. 2023/2831 par de minimis atbalstu. Grozījums nemaina atbalsta piešķiršanas nosacījumus, atbalsta intensitāti, atbalsta saņēmēju loku vai citus Eiropas Savienības valsts atbalsta regulējuma piemērošanas nosacījumus, bet nodrošina iespēju pieņemt lēmumu par atbalsta piešķiršanu termiņā, kas nepieciešams projekta noslēguma progresa pārskata izvērtēšanai. Vienlaikus tiek saglabāta prasība, ka komercdarbības atbalsts tiek piešķirts atbilstoši Komisijas regulas Nr. 2023/2831 7. panta 3. punktam un 8. pantam, kā arī līdz minētās regulas darbības beigām. Attiecīgi grozījums neparedz de minimis atbalsta piešķiršanu pēc Komisijas regulas Nr. 2023/2831 piemērošanas termiņa beigām un neietekmē regulā noteikto termiņu ievērošanu.
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
-
7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
-
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
-
8.1.3. uz informācijas sabiedrības politikas īstenošanu
Vai projekts skar šo jomu?
-
8.1.4. uz Nacionālā attīstības plāna rādītājiem
Vai projekts skar šo jomu?
-
8.1.5. uz teritoriju attīstību
Vai projekts skar šo jomu?
-
8.1.6. uz vidi
Vai projekts skar šo jomu?
-
8.1.7. uz klimatneitralitāti
Vai projekts skar šo jomu?
-
8.1.8. uz iedzīvotāju sociālo situāciju
Vai projekts skar šo jomu?
-
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
-
8.1.10. uz dzimumu līdztiesību
Vai projekts skar šo jomu?
-
8.1.11. uz veselību
Vai projekts skar šo jomu?
-
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
-
8.1.13. uz datu aizsardzību
Vai projekts skar šo jomu?
-
8.1.14. uz diasporu
Vai projekts skar šo jomu?
-
8.1.15. uz profesiju reglamentāciju
Vai projekts skar šo jomu?
-
8.1.16. uz bērna labākajām interesēm
Vai projekts skar šo jomu?
-
8.2. Cita informācija
Cita informācija
-

